شه‌فه‌ق نيوز/ وزاره‌ت دارايى ئه‌مريكى، ئاشكراى چه‌سپانن سزايه‌يل تازه‌ كرد له‌بان تاكه‌يل و قه‌واره‌يليگ له‌ كۆرياێ باكوور، يه‌يش بيجگه‌ دو كومپانياێ بازرگانى چينى.
وزاره‌ته‌گه‌ سزا له‌بان 9 قه‌ه‌واره‌و 16 كه‌س و 6 كه‌شتى دانا ك ئاڵاێ كۆرياى باكوور هه‌ڵگرتوێن، ئه‌ويش وه‌ تومه‌ت ده‌سميه‌ت بيونغ يانغ له‌ مه‌سه‌له‌ێ په‌ره‌داين وه‌ چه‌ك جه‌مكوش.
جى باسه‌، وزاره‌ته‌گه‌ هه‌ميش وت: ئه‌و سزايه‌يله‌ له‌بان دو كومپانياى بازرگانييش چه‌سپياگه‌ ك باره‌گايان ها چين ك كانزايه‌يل و مادده‌يل تر هه‌نارده‌ ئه‌كه‌ن ك ئه‌يه‌ريه‌نه‌ كار ئه‌را دروسكردن چه‌ك له‌ كۆرياى باكوور، يه‌يش بيجگه‌ سزايه‌يليگ له‌بان وه‌رپرسه‌يليگ له‌بان پارت كارگه‌ره‌يل كۆرى ك كار له‌ چين و روسيا و ئه‌بخارزيا ئه‌كه‌ن و هه‌ر وه‌و خاتريشه‌ ئه‌مريكا داواى قاوداينيان ئه‌و وه‌رپرسه‌يله‌ كرد.
